**Θεματική Εβδομάδα «Οικογένεια»**

**Χειμερινό εξάμηνο 2018 (11-16 Δεκεμβρίου 2018)**

**Χώρος διεξαγωγής:** Όλες οι συναντήσεις θα γίνουν στο Μουσείο Ιστορίας του Πανεπιστημίου Αθηνών, «Παλαιό Πανεπιστήμιο», Θόλου 5 στην Πλάκα**.**

**Τρίτη 11 Δεκεμβρίου**

**3.30-8.00**

Εισαγωγή. Σκοπός και οργάνωση της θεματικής εβδομάδας. Προϋποθέσεις παρακολούθησης.

«Δυναμική της ελληνικής οικογένειας: βιωματική επεξεργασία σε ομάδες» από τις προσκεκλημένες ομιλήτριες κυρίες Άννα Λαμπίδη (ψυχολόγο) και Δήμητρα Κοττορού (παιδοψυχίατρο), επιστημονικές συνεργάτριες του Αθηναϊκού Κέντρου Μελέτης του Ανθρώπου (ΑΚΜΑ).

**Τετάρτη 12 Δεκεμβρίου**

**4.00-8.00**

«Σχέση γονιού-παιδιού: Πώς η Θεωρία του Δεσμού μας βοηθάει να καταλάβουμε την οικογένεια» από την Αλεξάνδρα Δημητριάδου, Ψυχολόγο MSc, Θεραπεύτρια Οικογένειας και Ζεύγους και «Μεταβαίνοντας από τη δυαδική στην τριαδική επικοινωνία στην οικογένεια» από τη Μαριαλένα Σεμιτέκολου, διδάκτορα Αναπτυξιακής Ψυχολογίας.

**Πέμπτη 13 Δεκεμβρίου**

**5.00-8.00**

«Εστιάζοντας στην ‘καρδιά’ της συντροφικής σχέσης σήμερα: Νέες ανάγκες, νέες δεξιότητες»: η κυρία Κυριακή Πολυχρόνη (Ψυχολόγος, Θεραπεύτρια Ζεύγους και Οικογένειας, Διευθύντρια του EFT Greek Network και Επιστημονικός Συνεργάτης του ΑΚΜΑ) θα παρουσιάσει – με ένα βιωματικό τρόπο – τελευταία επιστημονικά ευρήματα για τη σχέση του ζευγαριού και τις νέες ανάγκες που αναδύονται. Θα προσφέρει μια άλλη οπτική – αυτή της Συγκινησιακά Εστιασμένης Θεραπείας (EFT) – στις δυσκολίες που αντιμετωπίζει το ζευγάρι σήμερα και στον τρόπο διαχείρισή τους.

**Παρασκευή 14 Δεκεμβρίου**

 **4.00-8.00**

Η προσκεκλημένη ομιλήτρια κ. Σμάρω Μάρκου-Τσαγκαράκη (κοινωνική λειτουργός- οικογενειακή θεραπεύτρια, Κέντρο Συστημικής Θεραπείας) θα μιλήσει για την εμπειρία της ως θεραπεύτρια ζευγαριών, θα παρουσιάσει βασικές έννοιες που επιτρέπουν την κατανόηση της πολυπλοκότητας αυτής της σχέσης και θα προτείνει την επεξεργασία των εννοιών αυτών με βιωματικό τρόπο σε μικρές ομάδες.

**Σάββατο 15 Δεκεμβρίου**

**10.00 -2.00**

Ο κύριος Πέτρος Πολυχρόνης (Παιδοψυχίατρος, Θεραπευτής Οικογένειας, Διευθυντής Αθηναϊκού Κέντρου Μελέτης του Ανθρώπου, ΑΚΜΑ) και οι συνεργάτες του θα παρουσιάσουν παραδείγματα από την κλινική του δουλειά με ζευγάρια και οικογένειες και θα τα επεξεργαστεί, μαζί με τους συνεργάτες του, βιωματικά σε μικρές ομαδες.

**2.00 -3.00** διάλειμμα

**3.00 -6.00** προβολή ταινίας και επεξεργασία

**Κυριακή 16 Δεκεμβρίου**

**10.00 -1.00**

Θεωρητική και βιωματική σύνθεση των κεντρικών σημείων που διαπερνούν όλες τις παρουσιάσεις που προηγήθηκαν

Κλείσιμο: Αναστοχαστική αξιολόγηση